KOMMISSIONENS DIREKTIV 95/4/EF af 21. februar 1995 om ændring af visse bilag til Rådets direktiv 77/93/EØF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 13, stk. 2, andet led, tredje og fjerde underled, og

ud fra følgende betragtninger:

Hidtil har det ikke været kendt, at skadegøreren Thrips palmi Karny forekommer i Fællesskabet;

der er konstateret forekomst af Thrips palmi Karny på planter af Ficus L. i forbindelse med undersøgelser, der er gennemført i Fællesskabet, efter indførelsen af disse planter;

det er konstateret, at Pseudomonas solanacearum (Smith) Smith forekommer i et større område af Fællesskabet end oprindelig antaget;

der er fundet Pseudomonas solanacearum (Smith) Smith på kartoffelknolde, som er indført fra Egypten og Tyrkiet;

bestemmelserne om foranstaltninger mod indslæbning af Pseudomonas solanacearum (Smith) Smith bør derfor forbedres, og navnlig bør listen over værtsplanter udvides;

ved Rådets direktiv 66/400/EØF af 14. juni 1966 om handel med bederoefrø (2), senest ændret ved direktiv 90/654/EØF (3), er der fastsat bestemmelser for basisfrø og certificeret frø af sukker- og foderroer af arten Beta vulgaris L. for at sikre, at disse frø er fri for bedenekrosenervebåndsvirus (rhizomania);

frø af sukker- og foderroer af arten Beta vulgaris L., som endnu ikke er blevet endeligt certificeret, og som er bestemt til officiel certificering i en anden medlemsstat, bør også undergives kontrol til sikring af, at der ikke er nogen risiko for spredning af bedenekrosenervebåndsvirus under transport, bearbejdning eller bortskaffelse af affald fra bearbejdningen;

for øjeblikket findes der ingen bestemmelser, der tager sigte på at forhindre spredning af bedenekrosenervebåndsvirus i forbindelse med handel med grøntsagsfrø af arten Beta vulgaris L.;

der bør derfor indføres beskyttelsesforanstaltninger mod bedenekrosenervebåndsvirus i forbindelse med frø af sukkerroer, foderroer og rødbeder af arten Beta vulgaris L.;

nogle bestemmelser vedrørende beskyttelsesforanstaltninger over for knolde af Solanum tuberosum L., ikke til udplantning, bør ændres, fordi det ikke er relevant at opretholde de nuværende forbud i direktiv 77/93/EØF gældende for kartoffelknolde med oprindelse i Syrien;

de relevante bilag i direktiv 77/93/EØF bør derfor ændres i overensstemmelse hermed;

de i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

Bilag I til IV i direktiv 77/93/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv den 1. april 1995. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler straks Kommissionen de væsentligste nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.

Artikel 3

Dette direktiv træder i kraft på syvendedagen efter offentliggørelsen i De Europæiske Fællesskabers Tidende.

Udfærdiget i Bruxelles, den 21. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 26 af 31. 1. 1977, s. 20.

(2) EFT nr. 125 af 11. 7. 1966, s. 2290/66.

(3) EFT nr. L 353 af 17. 12. 1990, s. 48.

BILAG

1. I bilag I, del A, afsnit II, litra b), tilføjes følgende nye punkt:

»2. Pseudomonas solanacearum (Smith) Smith.«

2. I bilag II, del A, afsnit II, litra b), udgår punkt 6.

3. I bilag III, del A, punkt 12, højere kolonne, indsættes »Syrien« mellem »Marokko« og »Schweiz«.

4. I bilag IV, del A, afsnit I, tilføjes følgende i højre kolonne i punkt 25.4:

»og

aa) knoldene har enten oprindelse i områder, hvor Pseudomonas solanacearum (Smith) Smith ikke vides at forekomme, eller

bb) i områder, hvor Pseudomonas solanacearum (Smith) Smith vides at forekomme, har knoldene oprindelse på et dyrkningssted, der er fundet fri for Pseudomonas solanacearum (Smith) Smith eller betragtes som værende fri derfor som følge af gennemførelsen af en passende foranstaltning med henblik på udryddelse af Pseudomonas solanacearum (Smith) Smith, som fastlægges efter proceduren i artikel 16a.«

5. I bilag IV, del A, afsnit I, tilføjes følgende nye punkt:

>TABELPOSITION>

6. I bilag IV, del A, afsnit I, tilføjes følgende nye punkt:

>TABELPOSITION>

7. I bilag IV, del A, afsnit I, affattes punkt 36 således:

>TABELPOSITION>

8. I bilag IV, del A, afsnit II, tilføjes følgende i højre kolonne i punkt 19.1:

»og d)

aa) knoldene har enten oprindelse i et område, hvor Pseudomonas solanacearum (Smith) Smith ikke vides at forekomme, eller

bb) i områder, hvor Pseudomonas solanacearum (Smith) Smith vides at forekomme, har knoldene oprindelse på et dyrkningssted, der er fundet fri for Pseudomonas solanacearum (Smith) Smith eller betragtes som værende fri herfor som følge af gennemførelsen af en passende foranstaltning til udryddelse af Pseudomonas solanacearum (Smith) Smith.«

9. I bilag IV, del A, afsnit II, tilføjes følgende på listen i højre kolonne i punkt 19.3, under litra cc), andet led:

»- Clavibacter michiganensis ssp. sepedonicus (Spieckermann et Kotthoff) Davis et al.« erstattes af:

»- Pseudomonas solanacearum (Smith) Smith.«

10. I bilag IV, del A, afsnit II, indsættes følgende nye punkt:

>TABELPOSITION>

11. I bilag IV, del B, affattes punkt 27 således:

>TABELPOSITION>